स्मिता पाटीलच्या चित्रपटांंची यादी

स्मिता पाटील हिच्या चित्रपटांंची यादी खाली दिली आहे. स्मिता पाटील (१७ ऑक्टोबर १९५५ - १३ डिसेंबर १९८६)  ही चित्रपट, दूरचित्रवाणी आणि नाट्यक्षेत्रातील एक भारतीय अभिनेत्री होती. तिच्या काळातील सर्वोत्कृष्ट रंगमंचावरील आणि चित्रपटांमधील अभिनेत्रींपैकी एक म्हणून ओळखल्या जाणारी आणि आतापर्यंतच्या सर्वोत्कृष्ट चित्रपट अभिनेत्रींपैकी एक असलेल्या स्मिताने तिच्या जेमतेम एक दशकभराच्या कारकिर्दीत ८० हून अधिक हिंदी, बंगाली, मराठी, गुजराती, मल्याळम आणि कन्नड चित्रपटांमध्ये काम केले होते. 

तिच्या कारकिर्दीत तिला दोन राष्ट्रीय चित्रपट पुरस्कार आणि एक फिल्मफेअर पुरस्कार मिळाला. १९८५ मध्ये ती पद्मश्री या भारताच्या चौथ्या सर्वोच्च नागरी सन्मानाची प्राप्तकर्ती होती. तिने श्याम बेनेगल यांच्या चरणदास चोर (१९७५) चित्रपटातून पदार्पण केले होते. स्मिता ही त्यावेळीस्मिता ही त्यावेळी भारतीय सिनेमातील नवीन प्रवाहाची चळवळ असलेल्या समांतर सिनेमाची एक आघाडीची अभिनेत्री बनली. तरीही तिच्या संपूर्ण कारकिर्दीत अनेक मुख्य प्रवाहातील चित्रपटांमध्ये देखील दिसली. 

तिच्या अभिनयाची बऱ्याच वेळा प्रशंसा झाली आणि तिच्या सर्वात उल्लेखनीय भूमिकांमध्ये मंथन (1977),  भूमिका (1977),   जैत रे जैत (1978), गमन (1978), आक्रोश (1980) चक्र (1981), नमक हलाल (1982), बाजार (1982), उंबरठा (1982), शक्ती (1982), अर्थ (1982), अर्ध सत्य (1983), मंडी (1983), आज की आवाज (1984), चिदंबरम (1985), मिर्च मसाला (1985), अमृत (1986) आणि वारिस (1988)    या चित्रपटांचा समावेश होतो.

अभिनयाव्यतिरिक्त स्मिता ही सक्रिय स्त्रीवादी आणि मुंबईतील महिला केंद्राची सदस्या होती. महिलांच्या समस्यांच्या प्रगतीसाठी ती मनापासून वचनबद्ध होती आणि पारंपारिक भारतीय समाजातील महिलांची भूमिका, त्यांची लैंगिकता आणि शहरी वातावरणात मध्यमवर्गीय महिलांना तोंड देत असलेल्या बदलांचा शोध घेणाऱ्या चित्रपटांमधून तिने काम केले. 

स्मिता पाटीलचा विवाह अभिनेता राज बब्बरशी झाला होता. १३ डिसेंबर १९८६ रोजी वयाच्या ३१ व्या वर्षी बाळंतपणाच्या गुंतागुंतीमुळे तिचा मृत्यू झाला. तिच्या मृत्यूनंतर तिचे दहाहून अधिक चित्रपट प्रदर्शित झाले. तिचा मुलगा प्रतीक बब्बर हा चित्रपट अभिनेता आहे ज्याने २००८ मध्ये पदार्पण केले.

स्मिता पाटील हिने अभिनय केलेल्या चित्रपटांच्या यादी खाली दिली आहे.

चित्रपटांंची यादी

संदर्भ 

भारतीय चित्रपट